મણિનગરની દક્ષિણી રેલવે ફાટક પાસે એન્જિન ડ્રાઇવરની સાવધાનીને પગલે મોટી દુર્ઘટના ટળી હતી. સોમવારે સાંજે પાટા પર એન્જિન આવવાની સૂચના મળતા ગેટમેન ફાટક બંધ કરવા લાગ્યો હતો. જોકે ત્યાં બે દરવાજા હોવાથી બીજો દરવાજો બંધ કરાત પહેલા ત્યાં એસ.ટી બસ આવી ગઈ હતી. જ્યાં સામેથી એન્જિન આવી રહ્યુ હતું. જોકે એન્જિન ડ્રાઇવર ઇમરજન્સી બ્રેક મારતા એન્જિન અટકી ગયુ હતું અને બસમાં બેઠેલા આશરે 20 મુસાફરોનો બચાવ થયો હતો.